Document ID: 31994D0997

ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Νοεμβρίου 1994 σχετικά με την έγκριση του αναθεωρημένου ύψους των περιορισμών επί της ικανότητας θέσεων της Aer Lingus, όπως καθορίζεται στην απόφαση 94/118/ΕΟΚ (Το κείμενο στην αγγλική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ) (94/997/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 92 και 93,
την απόφαση 94/118/ΕΚ της Επιτροπής της 21ης Δεκεμβρίου 1993 σχετικά με την ενίσχυση που χορηγείται από την ιρλανδική κυβέρνηση στον όμιλο Aer Lingus, επιχείρηση παρέχουσα κυρίως υπηρεσίες στον τομέα των αεροπορικών μεταφορών (1), και ιδίως το άρθρο 1 στοιχείο η),
Εκτιμώντας:
ότι το Σεπτέμβριο του 1994, κατόπιν συμφωνίας μεταξύ της Επιτροπής και της Ιρλανδίας, διορίστηκαν ανεξάρτητοι ελεγκτές προκειμένου να εξετάσουν τις πραγματικές και προβλεπόμενες επιδόσεις κατά το 1994, καθώς και τις προβλεπόμενες επιδόσεις για το 1995 στις γραμμές μεταξύ της Ιρλανδίας και του Ηνωμένου Βασιλείου και μεταξύ του Λονδίνου (Heathrow) και του Δουβλίνου-
ότι, με βάση τις προβλέψεις για την ανάπτυξη της αγοράς, οι αναθεωρημένοι περιορισμοί της μεταφορικής ικανότητας, αν ληφθούν υπόψη τα πραγματικά στοιχεία για το ημερολογιακό έτος 1993, έχουν ως εξής:
DUB-LHR 1 397 325 1 451 821 1 621 IRL-RU 3 214 010 3 570 765 3 845
ότι η Επιτροπή θεωρεί ότι η μελέτη που συνέταξαν οι ελεγκτές διασφαλίζει σε ικανοποιητικό βαθμό την αξιοπιστία των στοιχείων για την προβλεπόμενη ανάπτυξη,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι περιορισμοί επί της ικανότητας θέσεων, που επεβλήθησαν στην Aer Lingus με την απόφαση 94/118/ΕΚ για τις γραμμές μεταξύ Ιρλανδίας και Ηνωμένου Βασιλείου και μεταξύ Δουβλίνου και Λονδίνου (Heathrow), αναπροσαρμόζονται σύμφωνα με το άρθρο 1 στοιχείο η) της εν λόγω απόφασης προκειμένου να αντανακλούν την αντίστοιχη ανάπτυξη της αγοράς κατά το 1994 και το 1995, ως εξής:
- Δουβλίνο-Λονδίνο (Heathrow)
- 1994: 1 451 821 θέσεις,
- 1995: 1 621 684 θέσεις,
και
- Ιρλανδία-Ηνωμένο Βασίλειο
- 1994: 3 570 765 θέσεις,
- 1995: 3 845 714 θέσεις.
Άρθρο 2
Η παρούσα απόφαση απευθύνεται στην Ιρλανδία.
Βρυξέλλες, 30 Νοεμβρίου 1994.

Labels: 8
18
19
4